Aborsie-dokter skuldig aan moord‘n 72-jarige dokter in Amerika wat aborsies op ma’s, wat meer as 24 weke swanger was, uitgevoer het, is in die Amerikaanse deelstaat Pennsilvanië op drie aanklagte van moord skuldig bevind. Dit is in hierdie deelstaat, soos ook in lande soos Nederland, onwettig om aborsies na 24 weke uit te voer. Die regsvraag was of die dokter skuldig was aan moord of die uitvoer van onwettige aborsies. Die jurie het bevind dat 21 gevalle bewys is waar hy aborsies ná 24 weke uitgevoer het. Getuienis is gelei dat van die babas ná hulle uit hul moeders gehaal is, asem gehaal, beweeg en selfs geluide gemaak het. Die feit dat die dokter hul lewens beëindig het deur hul rugmurgies af te steek het die beslissing in drie gevalle op moord laat val. Die dokter, wat nog gevonnis moet word, kan teoreties die doodstraf opgelê word. Hy is op nog verskeie ander aanklagte skuldig bevind, onder meer aan die dood van ‘n vrou op wie hy ‘n aborsie uitgevoer het. Sy is ‘n oordosis medisyne toegedien.